
Kapitel 1. Almindelige bestemmelser

1.1.
De i dette reglement gældende  regler og funktioner, reguleres af DBFF og de øvrige
nordiske  lande. Konkurrenceformen er p.t. en Nordisk konkurrenceform, med nationale- og nordiske mesterskaber.

1.2.
Alle Athletic Fitness konkurrencer for kvinder og/eller herrer afholdes af Dansk Bodybuilding og Fitness Forbund (DBFF), i forbindelse med eksempelvis en bodybuildingkonkurrence for kvinder og/eller herrer.

1.3 Konkurrencen er en ren amatørkonkurrence, og pt. alene en EBFF-godkendt konkurrenceform i norden (Danmark, Sverige, Norge, Finland og Island)

1.4 Deltagere i Athletic Fitness skal være medlem af DBFF jf. de gældende medlemskrav for medlemsskab. Der udstedes atletlicens med foto.

Det er ikke tilladt at deltage i både Bodybuilding- Bodyfitness og Athletic-Fitnesskonkurrence ved samme mesterskab.

1.5 Dommere og kontrollanter skal være godkendte nationale IFBB-dommere ved både danske som nordiske mesterskaber. 
For symmetrirunden benyttes bodybuilding-godkendte dommere. Ved Danske Mesterskaber benyttes 7 eller 9 dommere i symmetrirunden. 
Ved fitnessrunden: romaskine benyttes både 2 stopure og gennemsnitstiden noteres. Begge tidtageres tider lægges sammen og deles med 2 = gældende tid. For publikum anvendes ur fra Dansk Tidskontrol.
I styrkerunde  (chins og bardip) benyttes minimum 2 kontrollører. 

1.6 Registrering/tilmelding:

Tilmeldings sker ved indsendelse af udsendt tilmeldingsskema, hvorpå der afkrydses for den højdeklasse og køn atleten tilmelder sig i, inden for den fastsatte tidsfrist. For deltagelse ved Nordiske Mesterskaber gælder, at atleten kvalificerer sig ved minimum Top-3 placering ved DM

Kapitel 2. Arrangørens forpligtelser.

2.1 Athletic Fitness konkurrencen afvikles i henhold til DBFF-regulativ (regulativ II) for forbundskonkurrencer.

2.2 Registrering
Deltager i Athletic Fitness klasser skal fremmøde til officiel registrering dagen forud for konkurrencen. Ved registreringen skal DBFF:

a. bestemme deltagerens højdeklasse

b. tildele deltageren et startnummer

c. kontrollere at deltagerens konkurrencebeklædning holder DBFF´s standard.

d. Orientere deltageren om konkurrencens forløb.

Atleter som ved indregistreringen udviser for stor muskeludvikling og definition, skal
henvises til bodybuilding-klasserne.

Kapitel 3. Dommere og bedømmelseskriterier.

3.1 Dommere ved Athletic Fitness konkurrencer skal være godkende DBFF-dommere.

3.2
Bedømmelseskriterier - symmetrirunden

Dommerne skal i fysikrunden pointsætte deltagernes fysik, ved at bedømme graden af det atletiske udgangspunkt fra:

a. muskeludvikling – deltageren skal have en veltrænet muskulatur. Størrelse og definition skal stemme overens med idealet for en atletisk krop. Dette indebærer at en alt for udviklet muskulatur, definition og vaskularitet ikke anses for at være i overensstemmelse med idealet. Deltageren skal således have en vis muskeludvikling, men ikke som man ser i bodybuilding-klasserne.

b. Symmetri – deltageren skal udvise en proportionel og symmetrisk kropsudvikling.

c. Generel fysisk udseende – hvilket omfatter udstråling, fremtoning, kvindelighed (for kvindelige deltagere), sund hud og udseende som helhed.

3.2 Fysikrunden

Dommerne skal i styrkerunden kontrollere følgende:

· maximalt antal udført og godkendt chins

· maximalt antal udført og godkendt dips

· at chins og dips udføres efter det beskrevne i direktivet (AF direktiv I)
3.3
Fitnessrunden

Her drejer det sig om at ro 500 meter på tid. Hurtigste tid = bedste resultat og færrest point.

For herrer er gældende at styrken altid står på maksimal sværhedsgrad under
udførelsen. Den kvindelige deltager må derimod selv bestemme sværhedsgraden, men skal huske at jo lettere den er, jo flere træk skal der til!

Kapitel 4. Beklædning og fremtoning

4.1 1. runde: Symmetrirunden
Kvinder:

Atleten skal under fysikrunden bære todelt bikini. Farve og model afgøres af atleten selv, dog må bikinien ikke have udstopninger og må ikke være udsmykket med broderier, pailletter o.lign. Bikinien skal dække minimum halvdelen af ballerne.

Bikinien skal godkendes af overdommeren ved registreringen.

Anvendelse af sko er forbudt.

Herrer:

Atleten skal under fysikrunden bære korte shorts eller cykelbukser. Disse må ikke dække mere end toppen af quadriceps. Anvendelse af poseringsbukser er forbudt.

Bukserne skal godkendes af overdommeren ved registreringen.

Anvendelse af sko er forbudt.

2. runde: styrkerunden 

Atleten må klæde sig i den beklædning som anses for mest hensigtsmæssigt for at kunne gennemføre runden. Dog skal valget af klæder være anstændigt - eksempelvis. Tights + top/T-shirts.

Sko er tilladt, men ikke påkrævet.

3. runde: Fitnessrunden – som altid er en Concept II-romaskine:

Atleten må klæde sig i den beklædning som anses for mest hensigtsmæssigt for at kunne gennemføre runden. Dog skal valg af påklædning være anstændigt – eksempelvis Tights + top/T-shirt.

                     Sko er tilladt, men ikke påkrævet

Prisuddeling

Atleten skal bære samme påklædning til prisuddelingen som anvendes i fysikrunden.

Udsmykning

Det er ikke tilladt at bære smykker. Ørenringe, halskæder, armbånd, ankelkæder og synlig piercing er forbudt.

Poseringsolie

Anvendelse af poseringsolie er forbudt. Anvendelse af brun farve er tilladt i ikke overdrevet mængde (farven skal med andre ord ikke være så mørk som i bodybuilding).

Anvendelse af glimmer på huden er forbudt. Undtaget herfra er for kvinderne: ansigts make-up og neglelak.

Permanente tatoveringer er tilladt. Påførte tatoveringer er forbudt.

Hår

Håret skal være stylet eller formet. I fysikrunden må håret ikke dække muskulaturen så som ryg, skuldre og bryst.

Kapitel 5. Etiske regler

5.1 Anvendelse af forbudte medikamenter jf. IOC´s dopingregler er forbudt. Deltageren skal følge DBFF´s dopingregler.

5.2 Anvendelse af tyggegummi på scenen er forbudt.

5.3
Diskvalifikation

Deltagere som forbyder sig mod reglementet: ikke følger hoveddommerens anvisninger; ikke fremkommer til start på starttidspunktet for deltagerens entre på scenen; eller som udviser dårlig sportsmanship – skal diskvalificeres fra konkurrencen.

5.4
Deltagerne er forpligtet til at konkurrere i henhold til  DBFF/IFBB-Code of etics 
(DBFF regulativ V)

Kapitel 6. Klasseindelinger

6.1
I Athletic Fitness inddeles deltagerne i følgende klasser:


Kvinder                                                     Herrer


a. op til og med 165 cm.                            a. op til og med 180 cm.


b. over 165 cm.                                          b. over 180 cm

Kapitel 7. Konkurrenceprocedure

7.1 Eliminationsrunde.

Denne runde gælder kun hvis der er flere end 15 deltagere i klassen.
Alle deltagere kommer ud på scenen samlet, og står på en linie foran dommerne. Hoveddommeren leder deltagerne igennem de fire kvartvendinger mod højre. 

Dommerne markerer de som han/hun mener er de 15 bedste med et X ved siden af deltagernummeret. Overdommeren samler derefter  dommerskemaerne ind. De 15 deltagere med flest X´er går videre til runde 1.

7.2
Fysikrunde

I denne runde skal alle deltagere stå på en eller to linier (afhængig af scene og antal deltagere) i startnummer-rækkefølge for kvartvendinger mod højre.

I denne runde trækker dommerne 2-5 deltagere frem ad gangen for særbedømmelser.

Der pointgives i denne runde som ved bodybuilding-konkurrencer. Hvis 9 dommere trækkes de to højeste og to laveste placeringer fra – hvis 7 dommere højeste og laveste placering. 

7.3
Styrkerunden
Styrkerunden gennemføres som følger:

a. De konkurrerende kaldes i startnummer-rækkefølge op på scenen for at gennemføre chins.

b. De konkurrerende kaldes i startnummer-rækkefølge op på scenen for at gennemføre bardips.

7.4   
Fitnessrunden

De konkurrende kaldes i startnummer-rækkefølge op på scenen for at gennemføre disciplinen ro-maskine.

7.5   
Fysikrunde/finale
Alle deltagerne præsenteres iført fysikrundens beklædning (bikini/ tights) i startnummer-rækkefølge på scenen. Deltagerne med placeringer fra 6-15 placeres og forlader scenen.

De 5 bedste deltagere ledes igennem de fire  kvartvendinger mod højre. Dommerne kan anmode om særbedømmelser.

Der pointgives og dommersekretæren udregner herefter samlet pointsum. 

De 5 finalister kaldes på scenen og præmieres herefter.

Kapitel 8. Point

8.1 Pointgivning

Pointgivning ved en Athletic Fitness konkurrence sker som følger:

a. Hver runde pointgives separat. Konkurrencen består af  4 runder, hver af runderne tæller ¼. Der placeres fra 15. til 1. plads, uden at nogen af deltagerne gives samme placering.
NB: I runde 2 (styrkerunden) der består af to øvelser, bardip og chins, placeres deltagerne i begge runder. De to placeringer lægges sammen for endelig placering i runden.

b. Til sidst lægges totalpoint for runderne sammen til et samlet slutpoint og endelig placering.

c. For de 5 finalister gælder, at der lægges mest vægt på fysikrunden, hvorfor de 2 af de  4 runder består af  fysikrunde. 

d. Ved pointlighed er bedste placeringer i første fysikrunde udslagsgivende for det endelige resultat. 

Athletic Fitness – Regulativ I

REGLER FOR UDFØRELSE AF

BARDIP OG CHINS

I Athletic-fitness runde 2: bardips og chins er der strenge regler for hvordan øvelsen skal udføres. Det er selve ”momentet” – der hvor øvelsen er sværest, som er gældende for at repetititonen tæller med. 

Udførelse bardip:

Tag fast i grebet med en bredde mellem hænderne, således at armbøjerne går/følges langs med kroppen i bevægelsen. Har du et for smalt eller bredt greb presses kroppen fremover og både biceps og bryst involveres meget bevægelsen. Dette er ikke tilladt jf. reglerne og medfører en stor risiko for at du får underkendt repetitionen.

Start med at sænke kropen i et tempo der svarer til  ned på 1 og 2 - Dine albuer skal være under vandret – kun repetitioner under vandret bliver talt med. Pres nu op til strakt arm i et tempo der svarer til op på 3 og 4, og hold den i strakt posititon et sekund, på den måde sikrer du dig at øvelsen udføres i et tempo så dommerne kan nå at se hvad du laver, ellers tælles gentagelsen ikke med! 

Under bevægelsen opad må du ikke bevæge kroppen for meget fremover og ikke anvende benene for at ”sparke” dig opad. Du må godt bøje dine ben en anelse mere op mod bagdelen i en rolig bevægelse under de sidste gentagelser– hvis du føler at det giver dig mere hjælp

Hagen SKAL være over ”stangen” i slutudførelsen af repetitionen, så du må ikke bøje hovedet forover, men skal kigge ”lige frem” under hele bevægelsen (dette holder en anden dommer øje med)

Erstattes af foto´s

Udførelse chins:
Tag fat i stangen i en bredde mellem hænderne, således at albuerne er nede langs kroppen i øvelsens oppe-position. Har du et for smalt greb trækkes armbøjerne (albuen) fremad og bicpes involveres meget mere i øvelsen (dette er ikke tilladt og er en stor risiko for at gentagelsen bliver underkendt). 

Godkender-dommeren, som står bag ved dig, tager fat i dine hofter og trækker dig nedad til startpositionen, da det ikke er nok at din arme er ”strakte”, dine skulderblade skal også være helt udad-roterede. Når du får startsignalet hæver du kroppen op indtil hovedet/hangen er over stangen. Et godt tip til tempo svarer til op på 1, 2 , 3 og ned på 4.

Under bevægelsen opad må du ikke ”svinge” kroppen for meget og må ikke anvende benene for at ”sparke” dig opad. Hagen skal tydeligt være over stangen (hvilket en anden dommer kontrollerer). Efter en gennemført repetition sænker du kroppen igen til startposititonen. Undgå at holde for meget igen på nedbevægelsen, da det tager megen kraft og energi – det er dog vigtigt at du har balancen igennem hele bevægelsen. Lyt eventuelt til hvad dommeren har at sige, du får tydelig direktiv om det, hvis du gør noget som er godt eller dårligt.

Erstattes af fotos

Et godt tip for begge øvelser er, at du udfører de første gentagelser ekstra striks. Dels for at vise dommeren at du ved hvordan øvelsen skal udføres, og dels fordi det er psykologisk nedbrydende at få underkendt mange repetitioner allerede i starten.

Athletic Fitness – Regulativ II

BESKRIVELSE AF DE 4 ANATOMISKE SIDER

De fire anatomiske sider i Athletic Fitness skal udføres som beskrevet herunder:

Drej en kvart omgang til højre

Stående opret og afslappet med hoved og øjne i samme retning som kroppen, samlede hæle og strakte knæ, fødderne lidt udadvendt i en 30( vinkel, maven ind, brystet ud/op, skuldrene tilbage. Venstre arm skal ”hænge” afslappet ned langs kroppen, trukket en anelse bagud, med en let bøjning i albuen og alle fingre samlede. Håndfladen skal være let bukket og vende ind mod kroppen. Den højre arm skal ”hænge” afslappet ned langs kroppen, trukket en anelse fremad med alle fingre samlede og en let bøjning i albuen. Håndfladen skal være let bukket og vende ind mod kroppen.

Denne holdning med armene vil resultere i, at overkroppen vil ”vride” en anelse til venstre, og den venstre skulder vil sidde lidt lavere end den højre. Dette er normalt, men må ikke overdrives. Denne position er en afslappet stilling, og det er her ikke tilladt at flexe i musklerne. Deltagere, der ikke står korrekt på scenen vil modtage én advarsel, hvorefter der vil blive trukket i deres point.

Drej en kvart omgang til ryg

Stående opret og afslappet med hoved og øjne i samme retning som kroppen, samlede hæle og strakte knæ, fødderne lidt udadvendt i en 30( vinkel, maven ind, brystet ud/op, skuldrene tilbage. Begge arme skal ”hænge” afslappet ned langs kroppen med en let bøjning i albuerne og alle fingre samlede. Håndfladerne skal være let bukket og vende ind mod kroppen. Fingerspidserne skal hvile/røre let på hofterne.

Denne position er en afslappet stilling, og det er her ikke tilladt at flexe i musklerne. Deltagere, der ikke står korrekt på scenen vil modtage én advarsel, hvorefter der vil blive trukket i deres point.

Drej en kvart omgang til højre

Stående opret og afslappet med hoved og øjne i samme retning som kroppen, samlede hæle og strakte knæ, fødderne lidt udadvendt i en 30( vinkel, maven ind, brystet ud/op, skuldrene tilbage. Højre arm skal ”hænge” afslappet ned langs kroppen, trukket en anelse bagud, med en let bøjning i albuen og alle fingre samlede. Håndfladen skal være let bukket og vende ind mod kroppen. Den venstre arm skal ”hænge” afslappet ned langs kroppen, trukket en anelse fremad med alle fingre samlede og en let bøjning i albuen. Håndfladen skal være let bukket og vende ind mod kroppen.

Denne holdning med armene vil resultere i, at overkroppen vil ”vride” en anelse til højre, og den højre skulder vil sidde lidt lavere end den venstre. Dette er normalt, men må ikke overdrives. Denne position er en afslappet stilling, og det er her ikke tilladt at flexe i musklerne. Deltagere, der ikke står korrekt på scenen vil modtage én advarsel, hvorefter der vil blive trukket i deres point.

Drej en kvart omgang til front

Stående opret og afslappet med hoved og øjne i samme retning som kroppen, samlede hæle og strakte knæ, fødderne lidt udadvendt i en 30( vinkel, maven ind, brystet ud/op, skuldrene tilbage. Begge arme skal ”hænge” afslappet ned langs kroppen med en let bøjning i albuerne og alle fingre samlede. Håndfladerne skal være let bukket og vende ind mod kroppen. Fingerspidserne skal hvile/røre let på hofterne.

Denne position er en afslappet stilling, og det er her ikke tilladt at flexe i musklerne. Deltagere, der ikke står korrekt på scenen vil modtage én advarsel, hvorefter der vil blive trukket i deres point.

� EMBED PBrush  ���





Start med strakte arme i et greb så dine arme følger kroppen i en lige linie.


Det er helt op til dig, om du vil gennemføre disciplinen med strakte eller bøjede ben, evt. krydset ved anklerne.


Sænk kroppen ned, mens du kigger lige frem, til du er under vandret  i armpostitionen


Før kroppen op til strakte arme, hold den et sekund og sænk kroppen igen til under vandret!


Gentag til du ikke kan tage flere repetitioner!





Start med et greb mellem hænderne, således at dine albuer er nede langs kroppen i oppe-positionen.


Dommeren som står bag ved dig, trækker dig langsomt ned til start-positionen som er der, hvor dine arme er ”strakte” med albueposition ud for kroppen samtidig med at dine skulderblade er udadroterede 


Hæv kroppen op til dit hoved/hage er over stangen i et tempo så dommeren kan nå at se udførelsen.


Sænk kroppen ned, mens du kigger lige frem, til du er tilbage i startpositionen





Gentag til du ikke kan tage flere repetitioner!

